

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2025. gada 25. septembrī | Nr.27/2025 |
|  | (protokols Nr.7; 32.) |

**Par atbalstu pirmsskolas izglītības programmu ar alternatīvu pieeju īstenošanai Ogres novadā**

*Izdoti saskaņā ar*

*Pašvaldību likuma 44. panta otro daļu*

1. **Vispārīgie jautājumi**
2. Saistošie noteikumi (turpmāk – noteikumi) nosaka kārtību, kādā Ogres novada pašvaldība (turpmāk – pašvaldība) sniedz atbalstu pirmsskolas izglītības programmu ar alternatīvu pieeju (turpmāk – programmu) īstenošanai privātajām izglītības iestādēm, (turpmāk - Izglītības iestāde), kuras īsteno programmas Ogres novada administratīvajā teritorijā Ogres novadā deklarētiem izglītojamajiem no pusotra līdz septiņu gadu vecumam (turpmāk – pašvaldības atbalsts).
3. Pašvaldības atbalsta mērķis ir atbalstīt stabilu alternatīvās pirmsskolas izglītības pakalpojuma pieejamību Ogres novadā.
4. **Pašvaldības atbalsta piešķiršanas nosacījumi un apmērs**
5. Izglītības iestādes pieteikumu pašvaldības atbalstam izvērtēšanu un nepieciešamā atbalsta apmēra novērtēšanu veic pašvaldības izpilddirektora izveidota komisija (turpmāk – Komisija).
6. Atbalsts var tikt piešķirts Izglītības iestādei, kas atbilst šādiem nosacījumiem:
   1. programmas īstenošanas vieta atrodas pašvaldības administratīvajā teritorijā;
   2. īsteno licencētu pirmsskolas izglītības programmu ar alternatīvu pieeju pašvaldības administratīvajā teritorijā vismaz 3 gadus;
   3. Valsts ieņēmumu dienesta publiskojamo datu bāzē nav ieraksts par nodokļu parādiem, kas kopsummā pārsniedz 150,00 *euro*;
   4. par programmas īstenošanu nav saņemtas pamatotas un Komisijas atzītas negatīvas atsauksmes, kas rada būtiskas šaubas par Izglītības iestādes darbības tiesiskumu un kvalitāti.
7. Pašvaldības atbalsta apmēru iesaka Komisija, pieņemot pamatotu lēmumu, un tas tiek noteikts ar pašvaldības domes lēmumu.
8. Pašvaldības atbalsts tiek sniegts 12 mēnešus kalendārajā gadā vai īsāku termiņu, ja tāda noteikšanai ir pamatots iemesls.
9. **Pašvaldības atbalsta piešķiršanas kārtība**
10. Pašvaldības atbalsta saņemšanai Izglītības iestāde līdz kārtējā gada 1. jūlijam iesniedz pieteikumu pašvaldības atbalsta saņemšanai.
11. Pieteikumus iesniedz pašvaldībai valsts pārvaldes pakalpojumu portālā www.latvija.lv, izmantojot Pašvaldības oficiālo e-adresi, vai klātienē Pašvaldības administratīvajā teritorijā esošajos Valsts un pašvaldības vienotajos klientu apkalpošanas centros, vai nosūta pa pastu uz adresi – Ogres novada pašvaldība, Brīvības iela 33, Ogre, Ogres novads, LV-5001, vai elektroniski uz Pašvaldības e-pasta adresi: ogredome@ogresnovads.lv, atbilstoši normatīvo aktu prasībām par elektronisko dokumentu noformēšanu.
12. Komisija ne vēlāk kā līdz kārtējā gada 1. augustam veic pieteikumu izvērtējumu un nepieciešamā atbalsta apmēra novērtēšanu, nepieciešamības gadījumā pieprasot iesniegt papildus informāciju izvērtējuma veikšanai, un iesniedz pieņemto lēmumu atbildīgajai pašvaldības domes komitejai.
13. Komisijas faktisko rīcību vai pieņemtos lēmumus var apstrīdēt, viena mēneša laikā no lēmuma pieņemšanas iesniedzot attiecīgu iesniegumu pašvaldības izpilddirektoram, bet pašvaldības izpilddirektora lēmumu par sūdzību par pārvaldes vadītāja faktisko rīcību vai pieņemtajiem lēmumiem – pārsūdzēt tiesā, ja normatīvajos aktos nav noteikts citādi.
14. **Noslēguma jautājumi**
15. Noteikumu 7. punktā minēto pieteikumu 2025. gadā Izglītības iestāde iesniedz līdz 15. oktobrim.
16. Noteikumu 9. punktā noteikto izvērtējumu 2025. gadā Komisija veic līdz 31. oktobrim.

Domes priekšsēdētāja vietnieks A. Krauja